അമേരിക്കന് രക്ഷാ ദൗത്യത്തിനിടെ വിമാനത്തില് വച്ചു അഫ്ഗാന് യുവതിക്കു സുഖ പ്രസവം അഫ്ഗാന്: അമേരിക്കന് രക്ഷദൗത്യത്തിനിടയില് വച്ചു അഫ്ഗാന് യുവതി ഒരു പെണ്കുഞ്ഞിന് ജന്മം നല്കി. താലിബാന് പിടിച്ചെടുത്തതിന് ശേഷം നടത്തിയ രക്ഷദൗത്യ വിമാനത്തില് വച്ചാണ് ഇതു നടക്കുന്നത്. വിമാനം പറന്നുയരുമ്ബോള് തന്നെ യുവതിയുടെ നില വഷളായിരുന്നു.ഏകദേശം 8534 മീറ്റര് ഉയരത്തിലെത്തിയപ്പോള് ഈ സ്ത്രീയുടെ നില മോശമായി കഴിഞ്ഞിരുന്നു. വിമാനത്തിലെ വായുമര്ദ്ദം കുറവായതോടുകൂടിയാണ് സ്ഥിതി കൂടുതല് വഷളായതെന്നു യു എസ് എയര്ഫോഴ്സ് ട്വീറ്റിലൂടെ അറിയിച്ചു. വായു മര്ദ്ദം വര്ധിപ്പിക്കാന് വേണ്ടി ഉയരത്തില് നിന്ന് വിമാനം താഴ്ത്തി പറത്താന് കമാന്ഡര് തീരുമാനിച്ചുവെന്നും ഇത് യുവതിയുടെ ജീന് നില നിര്ത്താന് സഹായിച്ചുവെന്ന് ട്വീറ്റില് പറയുന്നു. രാംസ്റ്റീന് എയര്ബേസില് വിമാനം ഇറക്കിയതിന് പിന്നാലെ ആരോഗ്യ വിദഗ്ദരെത്തുകയും യുവതിക്ക് ആവശ്യമായ ചികിത്സാ സഹായം നല്കുകയും ചെയ്തു. പ്രസവത്തിന് ശേഷം കുട്ടിയും അമ്മയും സുഖമായിരിക്കുന്നുവെന്നും ഔദ്യോഗിക കുറിപ്പില് വ്യക്തമാക്കി.